Държавен вестник, бр. 87, 2009 г., стр. 43

БРОЙ  87	
Д Ъ Р Ж А В Е Н  В Е С Т Н И К 	
СТР.  43  
(2) Секретарят „Обща администрация“:
1. координира оперативното взаимодействие 
на фонда с администрацията на Министерския 
съвет, Министерството на земеделието и хра­
ните, Министерството на вътрешните работи, 
други министерства, ведомства и неправител­
ствени организации; 
2. осъществява организационна връзка между 
организационните структури на фонда;
3. организира актуализирането на вътреш­
ните актове на фонда в съответствие с приети 
промени в законодателството и решенията на 
управителния съвет;
4. организира и координира изготвянето на 
становища, доклади, отчети, информационни 
материали, докладни записки и справки от 
организационните структури на фонда;
5. осъществява контрол върху документообо­
рота, като следи движението на документите и 
осигурява спазването на сроковете, поставени 
в решенията на управителния съвет и в запо­
ведите на изпълнителния директор на фонда;
6. отговаря за дейността на отдел „Човешки 
ресурси“, отдел „Административно и стопанско 
обслужване“, отдел „Връзки с обществеността“, 
отдел „Координация и контрол“ и на техниче­
ските сътрудници на изпълнителния директор.
Раздел V
Директор на териториалните структури
Чл. 16. (1) Директорът на териториалните 
структури е на пряко подчинение на изпъл­
нителния директор. Дейността на директора 
обхваща правомощия, свързани с администри­
рането и организационното подпомагане на 
изпълнителния директор на фонда, свързано с 
териториалните структурни звена.
(2) Директорът на териториалните структури:
1. координира и контролира взаимодейст­
вието на Централното управление на фонда с 
териториалните структури; 
2. организира съвместно с организационните 
структури в централното управление актуализи­
рането на процедурните правила за работа на 
териториалните структури при необходимост и в 
съответствие с приети промени в законодател­
ството и с решенията на управителния съвет;
3. организира и координира изготвянето на 
становища, доклади, отчети, информационни 
материали, докладни записки и справки от 
териториалните структури.
Раздел VI
Отдел „Вътрешен одит“
Чл. 17. (1) Отдел „Вътрешен одит“ е функ­
ционално обособена структура, независима от 
останалите организационни структури на фон­
да, която осъществява дейността си съгласно 
Закона за вътрешния одит в публичния сектор 
(ЗВОПС), Международно приетите стандарти 
за професионална практика по вътрешен одит 
и Стандартите за вътрешен одит в публичния 
сектор. Функцията на отдела е свързана с из­
вършване на независима и обективна дейност 
по предоставяне на увереност и консултиране, 
предназначена да носи полза и да подобрява 
дейността на фонда. Отделът помага на органи­
зацията да постигне целите си чрез прилагане 
на систематичен и дисциплиниран подход за 
оценяване и подобряване ефективността на 
процесите на управление на риска, контрол и 
управление.
(2) Отдел „Вътрешен одит“ е на пряко ад­
министративно подчинение на изпълнителния 
директор.
(3) Отдел „Вътрешен одит“ е организиран във:
1. сектор „Администрация и държавни 
помощи“, който извършва вътрешен одит на 
всички структури, програми, дейности и про­
цеси във фонда по финансово подпомагане на 
регистрираните земеделски производители с 
държавни помощи, както и структури, дейности 
и процеси, свързани с дейността на общата 
администрация;
2. сектор „САПАРД“, който извършва въ­
трешен одит на всички структури, програми, 
дейности и процеси във фонда по прилагане 
на Програма САПАРД;
3. сектор „Разплащателна агенция“, който 
извършва вътрешен одит на всички структури, 
програми, дейности и процеси във фонда при 
изпълнение на функциите му на Разплащателна 
агенция.
(4) Отдел „Вътрешен одит“:
1. планира, извършва и докладва дейността 
по вътрешен одит в съответствие с изисква­
нията на ЗВОПС, Многогодишното финан­
сово споразумение относно прилагането на 
Програма САПАРД в Република България, 
международните одиторски стандарти, правото 
на ЕС и указанията на ЕК, Етичния кодекс на 
вътрешните одитори, статута на вътрешния одит 
и утвърдената от министъра на финансите мето­
дология за вътрешен одит в публичния сектор;
2. изготвя на базата на оценка на риска 
петгодишен стратегически план и годишен 
план за дейността си, които се одобряват и 
утвърждават от изпълнителния директор;
3. изготвя одитен план за всеки одитен 
ангажимент, който съдържа обхват, цели, 
времетраене и разпределение на ресурсите за 
изпълнение на ангажимента, одитния подход и 
техники, вида и обема на проверките;
4. дава на изпълнителния директор незави­
сима и обективна оценка за състоянието на 
одитираните системи за финансово управление 
и контрол;
5. оценява процесите за идентифициране, 
оценяване и управление на риска, въведени от 
изпълнителния директор;
6. проверява и оценява: съответствието на 
дейностите със законодателството, вътрешните 
актове и договори; надеждността и всеобхват­
ността на финансовата и оперативната инфор­